Document ID: 32015D0225

PROVEDBENA ODLUKA KOMISIJE (EU) 2015/225
оd 11. veljače 2015.
o izmjeni priloga I. i II. Odluci 2009/861/EZ o prijelaznim mjerama u skladu s Uredbom (EZ) br. 853/2004 Europskog parlamenta i Vijeća u pogledu prerade sirovog mlijeka koje ne ispunjava zahtjeve, u određenim objektima za preradu mlijeka u Bugarskoj
(priopćeno pod brojem dokumenta C(2015) 631)
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EZ) br. 853/2004 Europskog parlamenta i Vijeća od 29. travnja 2004. o utvrđivanju posebnih higijenskih pravila za hranu životinjskog podrijetla (1), a posebno njezin članak 9. drugi stavak,
budući da:
(1)
Uredbom (EZ) br. 853/2004 utvrđuju se posebna pravila o higijeni hrane životinjskog podrijetla kojih se moraju pridržavati subjekti u poslovanju s hranom. Tim se pravilima obuhvaćaju higijenski zahtjevi za sirovo mlijeko i mliječne proizvode.
(2)
Odlukom Komisije 2009/861/EZ (2) predviđaju se određena odstupanja od zahtjeva utvrđenih u Prilogu III. odjeljku IX. poglavlju I. potpoglavljima II. i III. Uredbi (EZ) br. 853/2004 za objekte za preradu mlijeka u Bugarskoj koji su popisani u toj Odluci. Ta se Odluka primjenjuje do 31. prosinca 2015.
(3)
Prema tome, određeni objekti za preradu mlijeka popisani u Prilogu I. Odluci 2009/861/EZ smiju, odstupajući od odgovarajućih odredaba Uredbe (EZ) br. 853/2004, prerađivati mlijeko koje ispunjava zahtjeve i ono koje ne ispunjava zahtjeve uz uvjet da se prerada mlijeka koje ispunjava zahtjeve vrši u odvojenim proizvodnim linijama od prerade onoga koje ne ispunjava. Osim toga, određeni objekti za preradu mlijeka popisani u Prilogu II. toj Odluci mogu prerađivati mlijeko koje ne ispunjava zahtjeve bez odvojenih proizvodnih linija.
(4)
Bugarska je 28. travnja 2014., 18. kolovoza 2014. i 2. prosinca 2014. Komisiji poslala revidiran i ažuriran popis objekata za preradu mlijeka.
(5)
Na tom popisu izbrisan je objekt pod br. 4 (BG 1212001 „S i S - 7” EOOD) u tablici iz Priloga I. Odluci 2009/861/EZ zbog prestanka njegovih aktivnosti.
(6)
Osim toga, određeni objekti koji se trenutačno nalaze na popisu u Prilogu II. Odluci 2009/861/EZ izbrisani su na tom revidiranom i ažuriranom popisu jer su sada ovlašteni obrađivati samo mlijeko koje ispunjava zahtjeve, koje se stavlja na tržište unutar Unije. Ti su objekti popisani u tablici iz Priloga II. Odluci 2009/861/EZ pod br. 3 (0912016 OOD „Persenski”), br. 8 (1612064 OOD „Ikay”), br. 11 (2512021 „Keya-Komers-03” EOOD), br. 22 (BG 1612051 ET „Radev-Radko Radev”), br. 37 (1512010 ET „Militsa Lazarova-90”), br. 50 (BG 1112016 Mandra „IPZHZ”), br. 51 (BG 1712042 ET „Madar”), br. 54 (1312005 „Ravnogor” OOD), br. 63 (BG 2612034 ET „Eliksir-Petko Petev”), br. 75 (2312033 „Balkan spetsial” OOD) i br. 79 (2612015 ET „Detelina 39”).
(7)
Nadalje, na tom popisu izbrisani su objekti pod br. 7 (1612049 „Alpina-Milk” EOOD), br. 21 (BG 1612028 ET „Slavka Todorova”), br. 23 (BG 1612066 „Lakti ko” OOD) i br. 71 (2012032 „Kiveks” OOD) u tablici iz Priloga II. Odluci 2009/861/EZ zbog prestanka njihovih aktivnosti.
(8)
Odluku 2009/861/EZ treba stoga na odgovarajući način izmijeniti.
(9)
Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
DONIJELA JE OVU ODLUKU:
Članak 1.
Prilozi I. i II. Odluci 2009/861/EZ zamjenjuju se tekstom iz Priloga ovoj Odluci.
Članak 2.
Ova je Odluka upućena državama članicama.
Sastavljeno u Bruxellesu 11. veljače 2015.

Labels: 0
18
17
15